laion/Wikipedia-Exotic huggingface dataset:
বাংলাদেশী পঞ্চাশ পয়সা

পঞ্চাশ পয়সা হল বাংলাদেশি টাকার ছোটো শ্রেণির মুদ্রা। পঞ্চাশ পয়সার ধাতব মুদ্রা সর্বপ্রথম প্রকাশিত হয় ১৯৭৩ সালে। বর্তমানে বাংলাদেশে পঞ্চাশ পয়সার ব্যবহার নেই বললেই চলে। বাংলাদেশে ১৯৭১ সালে মহান মুক্তিযুদ্ধ হওয়ার আগ পর্যন্ত পাকিস্তানি রুপি ছিল দেশটির প্রচলিত মুদ্রা। বাংলাদেশ স্বাধীনতা অর্জনের পর ১৯৭২ সালের ৪ঠা মার্চ সর্বপ্রথম বাংলাদেশি মুদ্রার প্রচলন শুরু হয়। সরকারি মুদ্রার নাম রাখা হয় টাকা, পরবর্তীতে টাকাকে প্রকাশের চিহ্ন বা সংকেত হিসাবে ‘৳’-কে নির্ধারণ করা হয়। টাকার সর্বনিম্ন একক নির্ধারণ করা হয় এক টাকা। আর এক টাকার শতাংশকে পয়সা নামে অভিহিত করা হয়। অর্থাৎ, ৳১ সমান ১০০ পয়সা। ১৯৭৩ সালে ৫ পয়সা, ১০ পয়সা, ২৫ পয়সা ও ৫০ পয়সার প্রচলন শুরু হয়। পঞ্চাশ পয়সার মুদ্রার ক্ষেত্রে ১৯৭৩ সালের প্রথম প্রচলনের পর থেকে ২০০১ সাল পর্যন্ত এই মুদ্রার তিন ধরনের নকশা দেখা যায়। তিন ধরনের নকশার প্রতিটির অভিমুখদিকে ছিল বাংলাদেশের জাতীয় প্রতীক। জাতীয় প্রতীকের কেন্দ্রে রয়েছে পানিতে ভাসমান একটি শাপলা ফুল, শাপলা ফুলটিকে বেষ্টন করে আছে ধানের দুটি শীষ। চূড়ায় পাটগাছের পরস্পরযুক্ত তিনটি পাতা এবং পাতার উভয় পার্শ্বে দুটি করে মোট চারটি তারকা। চারটি তারকা চিহ্ন দ্বারা বাংলাদেশের সংবিধানের চারটি মূলনীতিকে (জাতীয়তাবাদ, ধর্মনিরপেক্ষতা, সমাজতন্ত্র এবং গণতন্ত্র) নির্দেশ করা হয়েছে। ১৯৭৩ সালে প্রকাশিত মুদ্রাটির বিপরীতভাগে সবার উপরের দিকে ছিল বাংলাদেশ লেখাটি যার নিচে ছিল মুদ্রাটি প্রকাশের বছর, মাঝের দিকে ছিল শান্তির প্রতীক পায়রা, আর নিচের দিকে ছিল মুদ্রাটির মান অঙ্কে লেখা ও ভাষায় লেখা। ১৯৭৭ সালে মুদ্রাটির বিপরীতভাগে নকশার পরিবর্তন করা হয়। এ সময় এটি থেকে পায়রাটি সরিয়ে উপরের অংশে থাকে শুধু বাংলাদেশ লেখাটি, মাঝের অংশে থাকে একটি ইলিশ মাছ, একটি আনারস, একটি কলা ও একটি মুরগির চিত্র, মাঝের অংশের দু'পাশ মিলিয়ে থাকে মুদ্রাটি মুদ্রণের সাল, মুদ্রাটির নিচের দিকে আগের নকশার মত মুদ্রাটির মান অঙ্কে লেখা ও ভাষায় লেখা রয়েছে। ২০০১ সালে এই নকশাটির আংশিক পরিবর্তন করা হয়। মূল নকশাটি অপরিবর্তিত রেখে এটির গোলাকার বৃত্তাকৃতির বাইরে দিকে একটি অষ্টাভূজ আকৃতি আনা হয়। নকশার পরিবর্তনের সাথে সাথে পঞ্চাশ পয়সার মুদ্রার বৈশিষ্ট্যগত কিছু পরিবর্তন করা হয়। এগুলো হলঃ বাংলাদেশী পাঁচ পয়সা বাংলাদেশী টাকা বাংলাদেশের অর্থনীতি পয়সা "Bangladesh's 50 Poysha"। Numismaster। Krause Publications। ৪ মার্চ ২০১৬ তারিখে মূল থেকে আর্কাইভ করা।  "বাংলাদেশের মুদ্রার ইতিহাস"। prezi.com। সংগ্রহের তারিখ ২০১৭-০৮-২১।  "BDT | Bangladeshi Taka | OANDA" (ইংরেজি ভাষায়)। ২০১৬-০৩-১২ তারিখে মূল থেকে আর্কাইভ করা। সংগ্রহের তারিখ ২০১৭-০৮-২১।  "বাংলাদেশের মুদ্রা"। numista। সংগ্রহের তারিখ ১৩ আগস্ট ২০১৭।  "Bangladesh - free coins catalog online" (ইংরেজি ভাষায়)। ২০১৭-০৭-০৬ তারিখে মূল থেকে আর্কাইভ করা। সংগ্রহের তারিখ ২০১৭-০৮-২১।  "১৯৭৩ সালের ৫০ পয়সার মুদ্রা"। numista.com। সংগ্রহের তারিখ ১৩ আগস্ট ২০১৭।  "৫০ পয়সার মুদ্রা ১৯৭৭ সালের নকশা"। numista.com। সংগ্রহের তারিখ ১৩ আগস্ট ২০১৭।  "৫০ পয়সার মুদ্রা সর্বশেষ নকশা"। numista.com। সংগ্রহের তারিখ ১৩ আগস্ট ২০১৭।  Daniel। "Bangladesh 50-Poysha (KM13)" (ইংরেজি ভাষায়)। সংগ্রহের তারিখ ২০১৭-০৮-২১।  "50 Poysha, Bangladesh" (ইংরেজি ভাষায়)। সংগ্রহের তারিখ ২০১৭-০৮-২১।  "50 Poysha, Bangladesh" (ইংরেজি ভাষায়)। সংগ্রহের তারিখ ২০১৭-০৮-২১।  "Currency museum (Coinage)"। সংগ্রহের তারিখ ২০১৭-০৮-২১।  "50 Poysha, Bangladesh" (ইংরেজি ভাষায়)। সংগ্রহের তারিখ ২০১৭-০৮-২১।
রাজশাহী রেশম

রাজশাহীর সিল্ক   নামটি  দেয়া  হয়েছে কারণ রাজশাহী,বাংলাদেশ এর রেশম তন্তু দিয়ে এটি উৎপন্ন। এটি একটি জনপ্রিয় একটি নাম , বিশেষ করে শাড়িতে। রাজশাহীর সিল্ক বা রেশম অনেক সুক্ষ এবং নরম মোলায়েম আঁশ যুক্ত।  আঁশের উপাদান  পিউপা যা আসে তুঁত রেশম  থেকে এবং  এটি  প্রোটিন এর আবরণ যা সারসিনা নামে ডাকা হয়।  সাধারণত  তিন ধরনের সিল্ক হয়: তুঁত সিল্ক ইরি(অথবা ইন্ডি) সিল্ক এবং তসর সিল্ক এসকল বিভিন্ন পণ্যগুলো, তুঁত রেশম সুক্ষ এবং সেইজন্য সবচেয়ে মূল্যবান। রাজশাহীর সিল্ক দিয়ে তৈরি শাড়ি এবং অন্যন্য পণ্যগুলি গ্রাহকদের কাছে খুবই জনপ্রিয় এবং দেশ ও দেশের বাইরেও এর ব্যাপক জনপ্রিয়তা।  রাজশাহীর সিল্কের তৈরি শাড়ি রঙিন এবং রকমারি নকশা ও ডিজাইনে পাওয়া যায়। সিল্ক তন্তু বস্ত্র এবং এ সম্পর্কিত অন্যন্য পণ্য তৈরিতে ব্যবহার করা হয়। রাজশাহী রেশম শিল্পের জন্য একটি সিল্ক কারখানা এবং একটি সিল্ক গবেষণা ইনস্টিটিউট গড়ে তুলেছে। [তথ্যসূত্র প্রয়োজন] এ অঞ্চলের রেশম চাষ সমগ্র বাংলাদেশের সিল্কের যোগানদাতা হিসাবে গ্রাহ্য করা হয়। প্রায় ১০০,০০ মানুষ প্রত্যক্ষ বা পরোক্ষভাবে এই খাতের নিযুক্ত রয়েছে। রেকর্ড অনুযায়ী ত্রয়োদশ শতাব্দীতে এই অঞ্চলে রেশম উৎপাদনের সূচনা হয়। এটি তখন বেঙ্গল সিল্ক বা গঙ্গার রেশম নামে পরিচিত ছিল। ১৯৫২ সালে পাকিস্তান সরকার রাজশাহীতে রেশম উৎপাদন শুরু করে। রাজশাহী সিল্ক কারখানা একটি রাষ্ট্রায়ত্ত কারখানা যা ১৯৬১ সালে প্রতিষ্ঠিত হয়েছিল। ১৯৭৮ সালে এটি বাংলাদেশ রেশম উন্নয়ন বোর্ডের হাতে হস্তান্তরিত হয়। তার পর থেকে এটি ক্ষতির বোঝা বয়ে চলেছিলো, এটি ৩০ নভেম্বর ২০০২ এ বন্ধ করে দেওয়া হয়। এই কারখানাটি দ্বারা ২০০২ সালের পূর্বে ৩০০ টন রেশম উৎপাদিত হতো। ২০১১ সালে এটি ছিল মাত্র ৫০ টন। ২০১১ সালে বাংলাদেশের অর্থমন্ত্রী আবুল মাল আবদুল মুহিত, রাজশাহী রেশম কারখানাটি আবার চালু করার বিষয়ে আগ্রহ প্রকাশ করেছিলেন কিন্তু বেসরকারীকরণ কমিশন এই কাজটিকে উদ্বেগজনক বলে অস্বীকার করেছিল। ২০২১ সালে, এটি বাংলাদেশের ভৌগোলিক নির্দেশক পণ্য হিসেবে স্বীকৃতি পায়। রেশম কোষ রেশম কোষ রেশম কোষ রেশম কোষ রেশম বয়ন ওয়াক্সিং রাজশাহী সিল্ক কাপড় www.thefreedictionary.com/silk "Silk of Bengal"। The Daily Star (ইংরেজি ভাষায়)। ২০১৬-০২-২৩। সংগ্রহের তারিখ ২০১৭-০৪-২৩।  "Rajshahi Silk Factory to reopen this year"। The Daily Star (ইংরেজি ভাষায়)। ২০১১-০৬-২০। সংগ্রহের তারিখ ২০১৭-০৪-২৩।  "Rajshahi Silk Losing Shine"। The Daily Star (ইংরেজি ভাষায়)। ২০১১-০৬-১৩। সংগ্রহের তারিখ ২০১৭-০৪-২৩।  "Muhith backs plan to revive Rajshahi Silk Factory"। The Daily Star (ইংরেজি ভাষায়)। ২০১১-০৮-১৯। সংগ্রহের তারিখ ২০১৭-০৪-২৩।  "Reopening of Rajshahi Silk Factory uncertain"। Dhaka Tribune (ইংরেজি ভাষায়)। ২০১৭-০৪-২৪ তারিখে মূল থেকে আর্কাইভ করা। সংগ্রহের তারিখ ২০১৭-০৪-২৩।  "রাজশাহী সিল্ক এখন জিআই পণ্য"। Samakal। সংগ্রহের তারিখ ২ এপ্রিল ২০২১।
ডিডি কিষাণ

ডিডি কিষাণ হল একটি ভারতীয় ২৪ ঘণ্টার কৃষিভিত্তিক টিভি চ্যানেল, যা দূরদর্শন টিভির মালিকানায় ২০১৫-র ২৬ মে সম্প্রচারের জন্য উন্মুক্ত হয়। কৃষিভিত্তিক বিভিন্ন গতানুগতিক ও আধুনিক তথ্যসেবা প্রদানই চ্যানেলটির মূল উদ্দেশ্য। ২০১৪ ভারতীয় সাধারণ নির্বাচন-এর পূর্বে, বিজেপি ঘোষণা দেয় জে যদি তারা ক্ষমতায় আসে তবে তারা ভারতীয় কৃষকদের জন্য একটি নিবেদিত চ্যানেল চালু করবে যা ভারতীয় কৃষকদের ২৪ ঘণ্টাব্যাপী কৃষিভিত্তিক উৎসাহবর্ধক ও কৃষি তথ্যসমৃদ্ধ বিনোদন প্রদান করবে ও তাদের সহায়তা করবে। চ্যানেলটির সম্প্রচারকারী প্রতিষ্ঠান প্রসার ভারতী ১৯৬৭ সালের ২৬শে জানুয়ারি কৃষি দর্শন নামক কৃষি-বিষয়ক অনুষ্ঠান দূরদর্শনে চালু করে যা দূরদর্শনের সবচেয়ে দীর্ঘতম অনুষ্ঠান। "DD Kisan set for launch on May 26"। The Times of India। ১৮ মে ২০১৫। সংগ্রহের তারিখ ১০ জুন ২০১৫।  "Government considers launching 'DD Kisan' on Modi government's 1st anniversary"। Daily News and Analysis। ২০ মে ২০১৫। সংগ্রহের তারিখ ১০ জুন ২০১৫।  Official website ওয়েব্যাক মেশিনে আর্কাইভকৃত ৩ জানুয়ারি ২০১৬ তারিখে DD INDIA Programme Schedule
নন্দীগ্রাম এক্সপ্রেস

১১৪০১/১১৪০২ নং নন্দিগ্রাম এক্সপ্রেস ট্রেনটি ভারতীয় রেলওয়ের নিজস্ব একটি ট্রেন যা ভারতের মুম্বাই এবং নাগপুরের ভেতর চলাচল করে। ট্রেনটি যখন মুম্বাই থেকে নাগপুর জংশনে গমন করে তখন ১১৪০১ নাম্বারটি ধারণ করে এবং যখন উল্টো পথে ফিরে আসে তখন ১১৪০২ নাম্বারটি ধারণ করে। ট্রেনটি ভারতের দুইটি গুরুত্বপূর্ণ রাজ্যকে সংযুক্ত করে বিধায় প্রচুর সংখ্যাক জনগণ এটি ব্যবহার করে থাকে। ট্রেনটি দিনের মাঝামাঝি যাত্রা শুরু করে পরদিন গন্তব্যে পৌছে এবং একই উপায়ে ফিরে আসে। ট্রেনটি ভারতের একটি বিখ্যাত ট্রেন হলেও এটির টিকিট মূল্য খুব একটা বেশি নয়। ১১৪০১/১১৪০২ নন্দিগ্রাম এক্সপ্রেস ট্রেনটিতে বর্তমানে ১ টি এসি, ২ এসি ৩ টায়ার, ২ টি এসি ৩ টায়ার, ১০ টি স্লিপার ক্লাস এবং ৪ টি সাধারন রিজার্ভ বিহীন বগি আছে। ট্রেনটির সাথে কোন ভাড়া করা বগি সংযুক্ত নেই তবে বিক্রেতারা তৈরী আছে। ট্রেনটিতে শোয়ার ব্যবস্থা আছে। ট্রেনটির সর্বোচ্চ গতিসীমা ১১০ কিলোমিটার প্রতি ঘণ্টায় এবং সর্বনিম্ন গতিসিমা ৪৮.১৩ কিলোমিটার প্রতি ঘণ্টায়। ১১৪০১/ ১১৪০২ নন্দিগ্রাম এক্সপ্রেস ১১৩৯ কিলোমিটার পথ ২৩ ঘণ্টা ৪৯ মিনিটব্যাপী চলে অতিক্রম করে। উভয় পথেই ট্রেনটির একই সময় ব্যয় হয়। ট্রেনটির গড় গতি ৪৮.১৩ কিলোমিটার প্রতি ঘণ্টায়। যেহেতু ট্রেনটির গড় গতি ঘণ্টায় ৫৫ কিলো মিটার অপেক্ষা কম সেহেতু ভারতীয় রেলওয়ে এর নিয়ম অনুসারে, এটির টিকিট মূল্যের সহিত অতিরিক্ত কোন মূল্য ধার্য করা হয়নি সুপারফাস্ট সারচার্জ হিসাবে। এটি দুইটি ইঞ্জিন দ্বারা চলে। ইঞ্জিন দুইটির মধ্য মানমাদ জংশন পর্যন্ত চলে ডব্লুইউসিএএম ২/২ পি অথবা ডব্লিইউসিএএম ৩ লোকো যার পর এটি পূর্ণ কেন্দ্রিক ডব্লিইউডিএম ৩ এ ইঞ্জিন সমূহ দিয়ে নাগপুর পর্যন্ত চালানো হয়। ১১৪০১ নন্দিগ্রাম এক্সপ্রেস ট্রেনটি মুম্বাই ছেড়ে দেয় প্রতিদিন ভারতীয় সময় বিকাল ১৬:৩৫ মিনিটে এবং নাগপুর পৌছে যায় পরের দিন ভারতীয় সময় বিকাল ১৬:১৫ মিনিটে। ১১৪০২ নন্দিগ্রাম এক্সপ্রেস নাগপুর ছেড়ে যায় প্রতিদিন ভারতীয় সময় সকাল ০৬:০০ ঘটিকায় এবং মুম্বাই পৌছে যায় পরদিন ভারতীয় সময় সকাল ০৫:৪০ ঘটিকায়। ১১৪০১ নন্দিগ্রাম ট্রেনটি মুম্বাই থেকে নাগপুর পৌছনোএ সময় বেশ কয়েকটি গুরুত্বপূর্ণ স্থানে থামে। স্থান সমূহ হলো দাদার, থানে, কাল্লায়ান, ইজাতপুরি, নাসিক রোড, মানমাদ জংশন, আওরাঙ্গাবাদ, হুজুর সাহেব নান্দেদ, আদিলাবাদ, সেভাগ্রাম, নাগপুর জংশন। যাত্রার প্রথম দিনে ট্রেনটি মুম্বাই থেকে আওরাঙ্গাবাদ পর্যন্ত যেতে সক্ষম হয় এবং দ্বিতীয় দিন সেভাগ্রাম পৌছে এবং পরিশেষে গন্তব্যে পৌছে যায়। তবে ট্রেনটি সর্বমোট ৩৩ টি স্থানে থামে। নাগপুর থেকে ফেরার সময় ট্রেনটি একই পথে ফিরে আসে এবং একই স্টেশন সমূহতে যাত্রাবিরতি বজায় রাখে। "Nandigram Express-11401"। সংগ্রহের তারিখ ২০১৫-১২-২৯।  "Nandigram Express (11401) Train Schedule"। cleartrip.com। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৫-১২-২৯।  "Nandigram Express Running Train Status"। সংগ্রহের তারিখ ২০১৫-১২-২৯।  http://www.indianrail.gov.in https://web.archive.org/web/20070303131207/http://www.irctc.co.in/ http://www.irfca.org
ওডভার মুনক্সগার্ড পার্ক

ওডভার মুনক্সগার্ড পার্ক রাজশাহী শহরে অবস্থিত একটি উন্মুক্ত বিনোদন কেন্দ্র। পদ্মা নদীর পাশে অবস্থিত হওয়ায় এটি পদ্মা গার্ডেন নামেও পরিচিত। রাজশাহীর জিরো পয়েন্ট হতে ২ মিনিট দক্ষিণ দিকে হাঁটলেই পাওয়া যাবে এই পার্কের প্রধান প্রবেশ পথ। এখানে বেশ কয়েকটি রেস্তোরা আছে দর্শনার্থীদের জন্য। রাজশাহী সিটি কর্পোরেশন এর ব্যবস্থাপনায় এখানে গড়ে তোলা হয়েছে বেশ কিছু মনোরম স্থান। দর্শনার্থীদের জন্য এখানে ওয়াইফাই ইন্টারনেট সুবিধা রয়েছে। এছাড়াও বিভিন্ন সামাজিক সংগঠন এখানে তাদের অনুষ্ঠান করার জন্য মুক্ত মঞ্চ ব্যববহার করতে পারে। ওডভার মুনক্সগার্ড পার্কের দৃশ্য ওডভার মুনক্সগার্ড পার্কের দৃশ্য ওডভার মুনক্সগার্ড পার্কের দৃশ্য ওডভার মুনক্সগার্ড পার্কের দৃশ্য ওডভার মুনক্সগার্ড পার্কের দৃশ্য ওডভার মুনক্সগার্ড পার্কের দৃশ্য ওডভার মুনক্সগার্ড পার্কের দৃশ্য ভুবনমোহন পার্ক পুঠিয়া রাজবাড়ী রহনপুর অষ্টভূজি ইমারত ছোট সোনা মসজিদ উইকিমিডিয়া কমন্সে ওডভার মুনক্সগার্ড পার্ক সংক্রান্ত মিডিয়া রয়েছে। উইকিভ্রমণে ওডভার মুনক্সগার্ড পার্ক সম্পর্কিত ভ্রমণ নির্দেশিকা রয়েছে। "Rajshahi - পর্যটন কেন্দ্র - City Portal of Rajshahi, Bangladesh"। ১৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৫ আগস্ট ২০১৬।  "ক্লাসরুমে নয় শিক্ষা গ্রহণ পদ্মা গার্ডেনে ?"। Daily News। ১৪ মার্চ ২০১৬। সংগ্রহের তারিখ ৫ আগস্ট ২০১৬। [স্থায়ীভাবে অকার্যকর সংযোগ] "Padma Garden,Rajshahi"। সংগ্রহের তারিখ ৫ আগস্ট ২০১৬। [স্থায়ীভাবে অকার্যকর সংযোগ] "Rajshahi - পর্যটন কেন্দ্র - City Portal of Rajshahi, Bangladesh"। ২৭ জুলাই ২০১৬ তারিখে মূল থেকে আর্কাইভ করা। সংগ্রহের তারিখ ৫ আগস্ট ২০১৬।  "Rajshahi: the city that took on air pollution – and won"। the Guardian। সংগ্রহের তারিখ ৫ আগস্ট ২০১৬।  "পদ্মা আর সবুজের মেলবন্ধন"। Bangladesh Pratidin। সংগ্রহের তারিখ ৫ আগস্ট ২০১৬।
আসহার জাইদি

সৈয়দ আসহার আহমেদ জাইদি (উর্দু: سید اشعر احمد زیدی‎‎) (জন্ম: ১৩ জুলাই ১৯৮১ করাচি, পাকিস্তান) হলেন একজন পাকিস্তানি প্রথম শ্রেণীর ক্রিকেটার। জাইদি পূর্বে ইসলামাবাদ ক্রিকেট এসোসিয়েশন এবং সাসেক্স কাউন্টি ক্রিকেট ক্লাব হয়ে খেলেছেন। বর্তমানে তিনি পাকিস্তান এ ক্রিকেট দলের হয়ে একজন বা-হাতি ব্যাটসম্যান হিসেবে প্রতিনিধিত্ব করছেন। তিনি ২০০৯ মৌসুমের জন্য যুক্তরাজ্যের ক্লাব উড লেন সিসির সাথে গ্রাউন্ডসম্যান হিসেবে একটি পেশাদারী চুক্তিনামায় স্বাক্ষর করেন; যেখানে তিনি নর্থ স্টাফ অ্যান্ড সাউথ চেশায়ার লীগের হয়ে খেলেছেন। জাইদি ২০১৩ সালে সাসেক্সের হয়ে বিনা-চুক্তিতে ২টি মৌসুমের জন্য প্রথম শ্রেণীর ক্রিকেটে প্রতিনিধিত্ব করেন। পরবর্তীতে মৌসুমের শেষে সাসেক্স জাইদির সাথে দুই বছরের জন্য ক্লাবে খেলার জন্য চুক্তিনামায় স্বাক্ষর করেন। ২০১৫ মৌসুমে তিনি সাসেক্সের সাথে চুক্তিনামায় মেয়াদ শেষ করে অব্যহতি নেন। জাইদি ২০১৫ বাংলাদেশ প্রিমিয়ার লীগ কুমিল্লা ভিক্টোরিয়ানস দলের হয়ে প্রাথমিকভাবে নির্বাচিত হন। সাকিব আল হাসান মোহাম্মাদ আমির "Ashar Zaidi: Sussex sign all-rounder on two-year deal"। BBC Sport। ১৮ নভেম্বর ২০১৩। সংগ্রহের তারিখ ১৯ ফেব্রুয়ারি ২০১৪।  "Trio released as Sussex begin rebuilding job"। The Argus। সংগ্রহের তারিখ ২০১৫-১০-০৬।  ইএসপিএনক্রিকইনফোতে আসহার জাইদি (ইংরেজি) ক্রিকেটআর্কাইভে আসহার জাইদি (সদস্যতা প্রয়োজনীয়) (ইংরেজি)
র‍্যাংগস গ্রুপ

র‍্যাংগস গ্রুপ বাংলাদেশের অন্যতম বৃহত্তম শিল্পপ্রতিষ্ঠান। এই সমষ্টির অধীনে থাকা শিল্পের মধ্যে রয়েছে অটোমোবাইল, ইলেকট্রনিক্স, রিয়েল এস্টেট, শিপিং, ফার্মাসিউটিক্যালস ইত্যাদি। এ রউফ চৌধুরী বর্তমানে র‍্যাংগস গ্রুপ এবং ব্যাংক এশিয়া লিমিটেডের চেয়ারপার্সন। এটি মাহিন্দ্রা, মার্সিডিজ বেঞ্জ, মিতসুবিশি, মরিস, সনি, তোশিবা ইত্যাদির অফিসিয়াল ডিলার। কোম্পানিটি র‍্যাংকসটেল এরও মালিক। ২০০০ সালে গ্রুপটি কর্তৃক র‍্যাংকস অ্যাগ্রো বায়োটেক প্রতিষ্ঠিত হয়। ২০০৩ সালে র‍্যাংগস ফার্মাসিউটিক্যালস লিমিটেড প্রতিষ্ঠিত হয়। ২০০৮ সালে র‍্যাংগস রিয়েল এস্টেট লিমিটেড প্রতিষ্ঠিত হয় এবং এর মাধ্যমে গ্রুপটি রিয়েল এস্টেট ব্যবসায় নামে। ২০০৯ সালে ফার্মাসিউটিক্যাল শিল্পের জন্য পলিমার এবং প্লাস্টিকের বোতল তৈরির জন্য জেস্ট পলিমার লিমিটেড প্রতিষ্ঠিত হয়। ২০২২ সালের ১২ ফেব্রুয়ারি র‍্যাংগস গ্রুপের প্রতিষ্ঠাতা আকতার হুসাইন মারা যান। ব্যাংক এশিয়া লিমিটেড রিলায়েন্স ইন্স্যুরেন্স লিমিটেড দোলনচাপা এক্সপ্রেস লিমিটেড সি রিসোর্চ লিমিটেড জেন ন্যাচারাল লিমিটেড শিল্ড সিকিউরিটি সার্ভিস লিমিটেড র‍্যাংগস মোটরস লিমিটেড র‍্যাঙ্ক কমার্শিয়াল ভেহিকেল লিমিটেড র‍্যাঙ্ক মোটরস ওয়ার্কশপ লিমিটেড জেডআরসি ইঞ্জিনিয়ারিং অ্যান্ড অটোমোবাইলস লিমিটেড মেট্রো ফয়েলস লিমিটেড র‍্যাংগস ফার্মাসিউটিক্যালস লিমিটেড জেস্ট পলিমার লিমিটেড র‍্যাঙ্ক কনস্ট্রাকশন লিমিটেড র‍্যাঙ্ক এগ্রো বায়োটেক লিমিটেড র‍্যাঙ্ক পাওয়ারটেক লিমিটেড র‍্যাঙ্ক রিয়েল এস্টেট লিমিটেড র‍্যাঙ্ক ইন্টেরিয়রস লিমিটেড র‍্যাঙ্কস ফুড অ্যান্ড বেভারেজ লিমিটেড http://www.thedailystar.net/newDesign/news-details.php?nid=145603 "র‍্যাংগস গ্রুপের চেয়ারম্যান আকতার হুসাইন আর নেই"। দৈনিক ইনকিলাব। সংগ্রহের তারিখ ১৬ আগস্ট ২০২২।  র‌্যাংগস গ্রুপের কর্পোরেট(ইংরেজি)
নসরুল হামিদ

নসরুল হামিদ (বিপু) (জন্ম: ১৩ নভেম্বর ১৯৬৪) একজন বাংলাদেশী রাজনীতিবিদ ও সাবেক সংসদ সদস্য যিনি আওয়ামী লীগ সরকারের পতনের পূর্বে বিদ্যুৎ, জ্বালানি ও খনিজ সম্পদ মন্ত্রণালয়ের প্রতিমন্ত্রী হিসেবে দায়িত্ব পালন করেছেন। তিনি বাংলাদেশ আওয়ামী লীগের একজন সদস্য এবং তিনি তার নির্বাচনী এলাকা ঢাকা-৩ (কেরানীগঞ্জ) থেকে পরপর চারবার সংসদ সদস্য নির্বাচিত হন। ২০২৪ সালের ৭ জানুয়ারি অনুষ্ঠিত দ্বাদশ জাতীয় সংসদ নির্বাচনে ঢাকা-৩ আসন থেকে তিনি বিপুল ভোটে জয়লাভ করেন। ২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান। নসরুল হামিদ ঢাকা বিশ্ববিদ্যালয় থেকে স্নাতক ডিগ্রী অর্জন করেন। নসরুল হামিদ তরুণ বয়স থেকেই রাজনীতিতে জড়িয়ে পড়েন। তিনি বাংলাদেশ আওয়ামী লীগের তৃণমুল পর্যায় থেকে আস্তে আস্তে সাংগঠনিক পদ্ধতিতে আজকের এই পর্যায়ে এসেছেন। তিনি ১৯৯৪ থেকে ২০০১ সাল পর্যন্ত কেরানীগঞ্জ উপজেলা আওয়ামী লীগের সম্পাদক ছিলেন। ১৯৯৭ সালে তিনি বাংলাদেশ আওয়ামী যুবলীগের সহকারী সেক্রেটারী নির্বাচিত হন এবং ১২ বছর এই দায়িত্ব পালন করেন। তিনি ২০০১ থেকে ২০১৩ সাল পর্যন্ত ঢাকা জেলা আওয়ামী লীগের সহ-সভাপতি ছিলেন। ঢাকা-৩ আসন থেকে নবম জাতীয় নির্বাচনে জয়ী হওয়ার পর তিনি প্রথমবারের মত সংসদ সদদ্য হন। ২০১৪, ২০১৮ এবং ২০২৪ সালে তিনি দ্বিতীয়, তৃতীয় এবং চতুর্থবারের মত সংসদ সদস্য নির্বাচিত হন। ২০১৪ সাল থেকে টানা দুইবার বিদ্যুৎ, জ্বালানী ও খনিজ সম্পদ মন্ত্রণালয়ের প্রতিমন্ত্রীর দায়িত্ব পান এবং তা সফলভাবে সম্পন্ন করেন। তিনি ২০২৪ সালের ১১ জানুয়ারি, নবগঠিত বাংলাদেশ সরকারের বিদ্যুৎ বিভাগের প্রতিমন্ত্রী হিসেবে শপথ গ্রহণ করেন। রাজনৈতিক কর্মকাণ্ডের পাশাপাশি নসরুল হামিদ একজন ব্যবসায়ী, সংগঠক। তিনি হামিদ গ্রুপের চেয়ারম্যান হিসেবে দায়িত্বরত আছেন। তিনি রিহ্যাব-এর সাবেক সভাপতি এবং আবাহনী স্পোর্টিং ক্লাবের পরিচালক হিসেবে দায়িত্ব পালন করেছেন। তিনি আওয়ামী লীগের গবেষণা শাখা সিআরআই (সেন্টার ফর রিসার্চ অ্যান্ড ইনফরমেশন)-এর একজন ট্রাস্টি। নসরুল হামিদের জন্ম রাজনৈতিক পরিবারে। তার পিতা প্রয়াত অধ্যাপক হামিদুর রহমান মুক্তিযুদ্ধের আগে আওয়ামী লীগের কোষাধ্যক্ষ হিসেবে দায়িত্ব পালন করেছেন এবং পরবর্তীতে সংসদ সদস্য নির্বাচিত হয়েছিলেন। তিনি বঙ্গবন্ধু শেখ মুজিবুর রহমান এর খুব কাছের সহযোগী হিসেবে পরিচিত ছিলেন। নসরুল হামিদের মা হাসনা হামিদও আওয়ামী লীগের সক্রিয় রাজনীতিতে অংশ নিয়েছিলেন। জনকণ্ঠ, দৈনিক। "জাতীয় সংসদ বিলুপ্ত ঘোষণা"। দৈনিক জনকণ্ঠ || Daily Janakantha (ইংরেজি ভাষায়)। সংগ্রহের তারিখ ২০২৪-০৮-২৬।  আলীম, রাজু (২০১৮-১২-০৫)। "মন্ত্রীর চেয়ারে বসে নির্বাচন করা কঠিন: নসরুল হামিদ বিপু"। চ্যানেল আই অনলাইন (ইংরেজি ভাষায়)। সংগ্রহের তারিখ ২০২৪-০৮-১৬।  "বাংলাদেশ গেজেট, অতিরিক্ত, জানুয়ারি ১, ২০১৯" (পিডিএফ)। বাংলাদেশ নির্বাচন কমিশন। বাংলাদেশ নির্বাচন কমিশন। ১ জানুয়ারি ২০১৯। ২ জানুয়ারি ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২ জানুয়ারি ২০১৯।  "Honorable State Minister"। Power Division।  "ফের বিদ্যুৎ-জ্বালানিতে প্রতিমন্ত্রী থাকছেন নসরুল হামিদ"। কালের কণ্ঠ। জানুয়ারি ২০২৪। সংগ্রহের তারিখ ১৩ জানুয়ারি ২০২৪।  "Leadership in Hamid Group"।  "REHAB Executive Committee"। ২০১৬-০৩-০৫ তারিখে মূল থেকে আর্কাইভ করা। সংগ্রহের তারিখ ২০২১-১০-০৫।  "বিদ্যুৎ, জ্বালানি ও খনিজ সম্পদ মন্ত্রণালয়ের সফল প্রতিমন্ত্রী নসরুল হামিদ"। Amarbarta (ইংরেজি ভাষায়)। সংগ্রহের তারিখ ২০২৪-০৮-১৬।
রহনপুর ইউসুফ আলী সরকারি কলেজ

রহনপুর ইউসুফ আলী কলেজ বাংলাদেশের উত্তর-পশ্চিম সীমান্তের সুপ্রাচীন বরেন্দ্র জনপদের রহনপুরের একটি উচ্চমাধ্যমিক ও স্নাতক কলেজ যা ১৯৬৭ খ্রিষ্টাব্দে প্রতিষ্ঠিত হয়েছে। এই বিদ্যায়তনের প্রতিষ্ঠাতা ভোলাহাট উপজেলার দানবীর মোঃ ইউসুফ আলী মহাজন। ১৯৬৭ খ্রি. ভোলাহাট উপজেলার দানবীর ব্যক্তি জনাব মোঃ ইউসুফ আলী মহাজন এককালীন তার ৫০,০০০/- টাকা দান করলে তার নামে রহনপুর ইউসুফ কলেজ নামকরণ করা হয়। গোমস্তাপুর উপজেলার প্রাণকেন্দ্র রহনপুর থেকে ১ কি.মি. দূরত্বে এবং প্রধান সড়কের পার্শ্বে প্রায় ২৩ বিঘা জমির উপরে প্রাকৃতিক ও মনোরম পরিবেশে কলেজটির অবস্থান। শহীদ এ.এইচ.এম কামরুজ্জামান একাডেমিক ভবন, কাজী জালালউদ্দিন বিজ্ঞান ভবন, আফতাব উদ্দিন কলা ভবন, দুইটি অনার্স ভবন, শিক্ষা দানের জন্য প্রয়োজনী শ্রেনী কক্ষ সহ ৫টি একাডেমিক ভবন, ৮টি বিজ্ঞান গবেষণাগার, একটি কেন্দ্রীয় লাইব্রেরী ৫টি অনার্স সেমিনার লাইব্রেরী, শিক্ষক বিনোদন কক্ষ, ছাত্র/ ছাত্রীর জন্য পৃথক বিনোদন কক্ষ, একটি ছাত্রাবাস, সুবিশাল অডিটোরিয়াম, কেন্দ্রীয় জামে মসজিদ, ২৩টি দোকান ঘর সহ মার্কেট ভবন, বিশাল খেলার মাঠ, প্রশাসনিক কাজের জন্য পৃথক অফিস কক্ষ সহ প্রয়োজনীয় সুযোগ সুবিধা সংবলিত অবকাঠামো রয়েছে। কাজী জালাল উদ্দীন বিজ্ঞান ভবন উপাধ্যক্ষ আফতাব উদ্দীন কলা ভবন রহনপুর ইউসুফ আলী কলেজ শহীদ মিনার কাজী জালাল উদ্দীন বিজ্ঞান ভবন এ প্রতিষ্ঠানে বর্তমানে উচ্চ মাধ্যমিক পর্যায়ে ২৩ টি, ডিগ্রি পাশ কোর্সে ১৮টি ও অনার্স কোর্সে ৫টি বিষয় চালু রয়েছে। বর্তমানে কলেজটিতে অধ্যায়নরত ছাত্র-ছাত্রীর সংখ্যা প্রায় ৪ হাজার। "রহনপুর ইউসুফ আলী কলেজ – ইতিহাস"। রহনপুর ইউসুফ আলী কলেজ। ১ মে ২০১৬ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০১৫।  "ডিগ্রী পাশ পরীক্ষায় রহনপুর ইউসুফ আলী কলেজের সাফল্য"। islamicnews24.net। এস এম সাখাওয়াত হুসাইন। ২ জুলাই ২০১৩। [স্থায়ীভাবে অকার্যকর সংযোগ] "দীর্ঘ ৪ যুগেও সরকারি হয়নি রহনপুর ইউসুফ আলী কলেজ"। banglapost24.com। ১৫ মে ২০১৩।
কলকাতা উচ্চ আদালত

কলকাতা উচ্চ আদালত বা কলকাতা হাইকোর্ট (ইংরেজি: Calcutta High Court) ভারতের প্রাচীনতম হাইকোর্ট। ১৮৬১ সালের হাইকোর্ট আইন বলে ১৮৬২ সালের ১ জুলাই কলকাতা হাইকোর্ট স্থাপিত হয়। সেই সময় এই হাইকোর্টের নাম ছিল হাই কোর্ট অফ জুডিকেচার অ্যাট ফোর্ট উইলিয়াম। বর্তমানে সমগ্র পশ্চিমবঙ্গ রাজ্য ও কেন্দ্রশাসিত অঞ্চল আন্দামান ও নিকোবর দ্বীপপুঞ্জ কলকাতা হাইকোর্টের অধিকারক্ষেত্রের অন্তর্গত। আন্দামান ও নিকোবরের রাজধানী পোর্ট ব্লেয়ারে কলকাতা হাইকোর্টের একটি সার্কিট বেঞ্চ আছে। কলকাতা শহরের সাম্মানিক নাগরিক শেরিফের ঐতিহ্যবাহী দপ্তরটি এই আদালতের ভেতরে অবস্থিত। হাইকোর্ট ভবনটি ইউরোপীয় গঠনশৈলীর গথিক স্থাপত্যবিশিষ্ট বেলজিয়ামের ইপ্রেস ক্লথ হলের আদলে নির্মিত। উল্লেখ্য, প্রথম বিশ্বযুদ্ধে ক্লথ হল ক্ষতিগ্রস্ত হলে সেটি পুনর্নির্মাণের জন্য ওই শহরের মেয়র কলকাতা থেকে এক সেট প্ল্যান চেয়ে পাঠিয়েছিলেন। ১৮৬৪ সালের মার্চ মাসে ভবনটির ভিত্তিপ্রস্তর স্থাপিত হয়। নির্মাণকার্য শেষ হতে সময় লেগেছিল আট বছর। এই ভবনে একটি ১৮০ ফুট উঁচু টাওয়ার আছে। হাইকোর্ট ভবনের নকশাটি বেশ জটিল। এই প্রসঙ্গে রথীন মিত্র লিখেছেন: একটা চতুষ্কোণীর চারধারে অবস্থিত একটি আয়তাকার স্থাপত্য। ভেতরে অনেকগুলি বিচার কক্ষ, অন্যান্য ঘর। ছাদের সঙ্গে লোহার একটি সুন্দর গম্বুজ আছে, যা ভেতরের গরম হাওয়া টেনে বের করে নিয়ে বাহিরে পাঠিয়ে দিতে পারে। বাড়ির ভেতরের বাতাস হয়ে যায় নির্মল ঠান্ডা। চারিদিকে সুন্দর বাগান, ফোয়ারা। পরবর্তী পর্যায়ে স্থান সঙ্কুলান না হওয়ায় ১৯১০ খ্রিস্টাব্দে উত্তর দিকে নতুন করে এর সংলগ্ন আরও একটি ভবন নির্মাণ করা হয় এবং পরবর্তী ১৯৭০ খ্রিস্টাব্দে দক্ষিণ দিকে হাইকোর্ট ভবনের বর্তমান স্থাপত্যের সঙ্গে সমতা রেখে আর একটি নতুন ভবন নির্মাণ করা হয়েছে। চতুর্ভুজাকার এই হাইকোর্ট ভবন দৈর্ঘ্যে ৪২০ ফুট এবং প্রস্থে ৩০০ ফুট। ১৮৬২ সালে স্যার বার্নেস পিকক কলকাতা হাইকোর্টের প্রথম প্রধান বিচারপতি নিযুক্ত হন। হাইকোর্টের প্রথম ভারতীয় বিচারক ছিলেন শম্ভুনাথ পণ্ডিত। হাইকোর্টের প্রথম ভারতীয় প্রধান বিচারপতি ছিলেন রমেশ চন্দ্র মিত্র এবং প্রথম পূর্ণ মেয়াদের ভারতীয় প্রধান বিচারপতি ছিলেন ফণিভূষণ চক্রবর্তী। হাইকোর্টের দীর্ঘতম মেয়াদের প্রধান বিচারপতি ছিলেন শংকরপ্রসাদ মিত্র। কলকাতা হাইকোর্টের বর্তমান প্রধান বিচারপতি প্রকাশ শ্রীবাস্তব। কলকাতা: একাল ও সেকাল, রথীন মিত্র, আনন্দ পাবলিশার্স প্রাঃ লিঃ, কলকাতা, ১৯৯১, পৃ. ৪১ "দেশের ৪ প্রধান হাইকোর্টের শীর্ষে মহিলা"। The Times of India। ২৫ ডিসেম্বর ২০০৯। ১১ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ২৬ ডিসেম্বর ২০০৯।  "বৃহস্পতিবার শপথ কলকাতা হাইকোর্টের নয়া প্রধান বিচারপতির"। Eisamay। সংগ্রহের তারিখ ২০২০-০৪-০৯।  Jurisdiction and Seats of Indian High Courts Judge strength in High Courts increased উইকিমিডিয়া কমন্সে কলকাতা হাইকোর্ট সংক্রান্ত মিডিয়া রয়েছে। Calcutta High Court official website
শরীয়তপুর সরকারি কলেজ

জাতির পিতা বঙ্গবন্ধু শেখ মুজিবুর রহমান সরকারি কলেজে বাংলাদেশের শরীয়তপুর জেলার একটি পুরোনো ও ঐতিহ্যবাহী শিক্ষাপ্রতিষ্ঠান। শরীয়তপুর জেলা শহরের ধানুকা এলাকায় ধানুকা বাজারের পার্শ্বে অবস্থিত এই কলেজটি ৯ জুন ১৯৭৮ সালে প্রতিষ্ঠিত হয়। পদ্মা, মেঘনা আর কীর্তিনাশা বেষ্টিত শরীয়তপুর জেলার ঐতিহ্যবাহী শিক্ষাপ্রাতষ্ঠান শরীয়তপুর সরকারি কলেজ। শরীয়তপুর জেলার শিক্ষাবিস্তারের ক্ষেত্রে এ শিক্ষাপ্রাতষ্ঠান অসাধারণ ভূমিকা রেখে চলেছে। ০৯ জুন ১৯৭৮ খ্রিস্টাব্দে কলেজটি প্রতিষ্ঠিত হয়। কলেজটি প্রতিষ্ঠা করেন তৎকালীন মহাকুমা প্রশাসক মো. আমিনুর রহমান। ০১ মার্চ ১৯৮০ খ্রিস্টাব্দে এই প্রতিষ্ঠান জাতীয়করণ হয়। ১৯৯৮-১৯৯৯ শিক্ষাবর্ষে শরীয়তপুর সরকারি কলেজে রাষ্ট্রবিজ্ঞান ও ব্যবস্থাপনা বিষয়ে অনার্স কোর্স প্রবর্তনের মধ্য দিয়ে শরীয়তপুর জেলার উচ্চশিক্ষার দ্বার উন্মোচিত হয়। বর্তমানে এই কলেজে ১১ টি বিষয়ে অনার্স কোর্স ও ৪ টি বিষয়ে মাস্টর্স কোর্স চালু রয়েছে। ক্যাম্পাস ছোট হলেও বেশ সুন্দর এবং ক্যাম্পাস সংলগ্ন একটি প্রাথমিক বিদ্যালয় রয়েছে। এই শিক্ষাপ্রতিষ্ঠানে উচ্চ মাধ্যমিক, স্নাতক (পাস), স্নাতক (সম্মান)১১টি বিষয়ে, ও স্নাতকোত্তর (৪টি) বিষয়ে পাঠদান করে থাকে। এর উচ্চ মাধ্যমিক ও ডিগ্রী শ্রেণীতে বিজ্ঞান, মানবিক ও ব্যবসায় শিক্ষা - তিনটি শাখায় পাঠদান করা হয় ও শিক্ষা কার্যক্রম ঢাকা মাধ্যমিক ও উচ্চ মাধ্যমিক শিক্ষা বোর্ড দ্বারা নিয়ন্ত্রিত হয় ও স্নাতক ও স্নাতকোত্তর শিক্ষা কার্যক্রম জাতীয় বিশ্ববিদ্যালয় অধিভুক্ত। মানবিক বিভাগ বিজ্ঞান বিভাগ ব্যবসায় শিক্ষা বিভাগ কলা অনুষদ সমাজ বিজ্ঞান অনুষদ ব্যবসায় শিক্ষা অনুষদ বিজ্ঞান অনুষদ বর্তমানে এই কলেজে ৫ টি একাডেমিক ভবন রয়েছে। এগুলোতে শ্রেণী পাঠ দান ছাড়াও প্রশাসনিক কাজ করা হয়। এছাড়াও কলেজে ২টি অডিটোরিয়াম ভবন রয়েছে। কলেজের মূল একাডেমি ভবনের ২য় তলায় একটি লাইব্রেরী রয়েছে। বর্তমানে এই লাইব্রেরীতে ৫,০০০-এর বেশি বই রয়েছে। কলেজের ২ টি হোস্টেল আছে। একটি ছেলেদের জন্য আর অন্যটি মেয়েদের জন্য। ছেলেদের হোস্টেলঃ শেখ রাসেল ছাত্রাবাস। মেয়েদের হোস্টেলঃ বঙ্গমাতা শেখ ফজিলাতুন্নেসা মুজিব ছাত্রীনিবাস। কলেজ ক্যাম্পাসের মধ্যেই রয়েছে কলেজের নিজস্ব খেলার মাঠ। এখানে শিক্ষার্থীরা খেলাধুলা করা ছাড়াও কলেজের বার্ষিক ক্রীড়া প্রতিযোগিতা অনুষ্ঠিত হয়। কলেজ ক্যাম্পাসের মধ্যেই রয়েছে কলেজের নিজস্ব মসজিদ। এখানে শিক্ষার্থীরা ছাড়াও কলেজের শিক্ষক, কর্মকর্তা, কর্মচারী ও পার্শ্ববর্তী এলাকার লোকজন নামাজ আদায় করে থাকে। শরীয়তপুর সরকারি কলেজে বর্তমানে বিভিন্ন ধরনের সহশিক্ষা কার্যক্রম চালু রয়েছে: বি. এন. সি. সি. - বাংলাদেশ ন্যাশনাল ক্যাডেট কোর-এর একটি পুরুষ প্লাটুন রয়েছে। রোভার স্কাউট - বাংলাদেশ স্কাউটস-এর অধীনে এই কলেজে একটি রোভার স্কাউট ইউনিট রয়েছে। রেড ক্রিসেন্ট - বাংলাদেশ রেড ক্রিসেন্ট সোসাইটি-এর অধীনে এই কলেজে একটি রেড ক্রিসেন্ট ইউনিট রয়েছে। প্রতি বছর এই কলেজে বাংলা নববর্ষ-এর অনুষ্ঠান উদযাপিত হয়। এছাড়াও বিভিন্ন গুরুত্বপূর্ণ জাতীয় দিবসগুলো যথাযথ মর্যাদায় আয়োজন করা হয় এবং সাংস্কৃতিক কর্মকান্ডও এখানে দেখা যায়। মৃদুল খান(ব্যবস্থাপনা চতুর্থবর্ষ) "Welcome to Shariatpur Government College"। ১৩ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০১৫।  "সংরক্ষণাগারভুক্ত অনুলিপি"। ১৩ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০১৫।  "বাংলাদেশ জাতীয় তথ্য বাতায়ন"। [স্থায়ীভাবে অকার্যকর সংযোগ] শরীয়তপুর সরকারি কলেজ ওয়েব্যাক মেশিনে আর্কাইভকৃত ১৩ এপ্রিল ২০২১ তারিখে-এর প্রাতিষ্ঠানিক ওয়েবসাইট।